
	Tantárgy feladata és célja:
Bemutatni a munkaerőpiac külső, a gazdasági mellett a társadalmi funkciók érvényesülését is lehetővé szabályozó rendszere működésének szükségességét, modelljeit, eszközeit és szereplőit. Megismertetni a foglalkoztatási stratégiák felépítését, az EU foglalkoztatási stratégiájának formálódását, az azt alakító folyamatokat. Képessé tenni a foglalkoztatási politikák értelmezésére és értékelésére, a közstratégiák szervezeti stratégiákba való beépítésére. Hozzájárulni a tudatos foglalkoztatáspolitikai szereplővé váláshoz, társadalmi innovációk későbbi formálásához.
Fejlesztendő kompetenciák:
tudás: Ismeri és érti a gazdaságpolitika és az emberierőforrás-gazdálkodáshoz kapcsolódó szakpolitikák alapvető céljait, funkcióit és összefüggéseit.
képesség: Követi és értelmezi a világgazdasági, nemzetközi üzleti folyamatokat, a gazdaságpolitika és a szakterület szerint releváns, kapcsolódó szakpolitikák, jogszabályok változásait, azok hatásait, ezeket figyelembe veszi elemzései, javaslatai, döntései során.
attitűd: Fogékony az új információk befogadására, az új szakmai ismeretekre és módszertanokra, nyitott az új, önálló és együttműködést igénylő feladatok, felelősségek vállalására. Törekszik tudásának és munkakapcsolatainak fejlesztésére, ebben munkatársaival való együttműködésre.
autonómia és felelősség: Kapcsolatát szakterületének képzett szakembereivel és a többi szervezeti egység vezetőivel, tagjaival az együttműködés és felelősség jellemzi.

	Tantárgy tematikus leírása:

	Előadás:
09.09. Munkaerő-piaci jellemzők, szegmentált munkapiac (ismétlés)
09.16. A munka fogalmának megközelítései 
09.23. Oktatási szünet
09.30. A munkaparadigma átalakulása 
10.07. A foglalkoztatás piaci rendszere
10.14. A teljes foglalkoztatás alternatívái. Fordizmus vagy Gateizmus?
10.21. A foglalkoztatáspolitika fogalma, feladata
10.28. Oktatási szünet
11.04. A foglalkoztatáspolitika intézményei, szintjei, szereplői
11.11. A foglalkoztatáspolitika szintjei, szereplői
11.18. Az EU foglalkoztatási stratégiájának korszakai
11.25. Európai Foglalkoztatási Stratégia, Lisszaboni Stratégiai, EU 2020 Stratégia tartalma, céljai
12.02. Foglalkoztatási helyzet és foglalkoztatási politika Magyarországon (1990-től)
12.09. Félév zárás

	Gyakorlat:
09.10. Foglalkoztatáspolitikai dokumentumok, adat-  és szakmai információs források – adatbázis építése 
09.17. Foglalkoztatási helyzetfelmérés 
09.24. Foglalkoztatási paktumok (esettanulmányok)
10.01. Foglalkoztatási paktumhoz területi adatbázis összeállítása
10.08. Oktatási szünet
10.15. A foglalkoztatás érzékeny csoportjainak helyzete és speciális foglalkoztatási igényei (nők, romák, pályakezdők)
10.22. A helyi önkormányzatok foglalkoztatási szerepe és lehetőségei
10.29. Oktatási szünet 
11.05. Aktív eszközök használata az EU országaiban – adatelemzés. 
11.12. Oktatási szünet 
11.19. Passzív eszközök használata az EU országaiban - adatelemzés
11.26. Esettanulmány megoldás
12.03. Féléves szakmai feladat szóbeli prezentációja
12.10. Féléves szakmai feladat szóbeli prezentációja

	Félévközi számonkérés módja és értékelése:
Az aláírás megszerzése: előadásokon való aktív részvétel (megtartott katalógus alapján min. 70%-os órai jelenlét) ÉS féléves szakmai feladatok elkészítése.
Féléves szakmai feladatok:
1. Az előző félévben kiválasztott szakdolgozati témakör további kidolgozása, a választott konzulenssel történő konzultációk folytatása és 15 oldal írásos anyag leadása, valamint az utolsó két alkalommal a feladat prezentációja, beadási határidő: 2025. november 30. (20%-ban beszámít az év végi jegybe).
2. A gyakorlati órákon a CEDEFOP adatbázis https://www.cedefop.europa.eu/hu egyes munkaköreire vonatkozó ESCO kódjai alapján infografika készítése 2-3 fős csoportokban és az előrehaladásról minden negyedik gyakorlati órán csoportok beszámolnak (30%-ban beszámít az év végi jegybe).
Az infografika témája
A hallgatók 2-3 fős csoportokban az oktató utasításai alapján a megadott szempontok szerint egy Canva infografikát készítenek előre kijelölt munkakörökre vonatkozóan.
Az elemzés általános felépítése:
A fő cél az adott munkakör kompetencia elvárásainak bemutatása és elemzése. Követelmény saját szerkesztésű táblázatok és ábrák készítése, amelyek idősorokat, trendeket, tendenciákat vagy összetett folyamatok áttekintését mutatják be.
Követelmények:
· Canva infografika
· minimum 3 ábra és 3 táblázat KSH adatok alapján
· összehasonlító elemzés néhány címszóval
· beadási határidő: 2025. november 30. Csak nyomtatott változatban (A/4 formátumban).
· utolsó két gyakorlati foglalkozás: a feladat szóbeli prezentációja.
· hivatkozások, adatforrások
Értékelés
A kérdés jó problémamegoldása 30%-ot képvisel az éves osztályzatban. Az infografika minőségétől függően az értékelés aránya mérsékelhető. 
Az értékelés szempontjai:
· A választott témának való megfelelés, a grafikonok, diagramok minősége és kinézete, információ tartalma, relevanciája.
· Az infografikák formája és minősége.
· A tananyag felhasználása: elméleti háttér és fogalmak.
· Tudományos források felhasználása: saját kutatás; nemzetközi tanulmányok/jelentések és "egyéb" anyagok felhasználása; eredeti kutatások felhasználása. 
· Az adatok értelmezése és elemzése: az adatok beillesztése a téma kereteibe, kritikai nézőpontok megfogalmazása (saját vélemények és ajánlások).  
· A hivatkozások/adatforrások minősége és mennyisége.

Gyakorlati jegy/kollokvium teljesítésének módja, értékelése:
A vizsgára bocsájtás feltétele: aláírás megszerzése
Szóbeli kollokvium (50%) 
Osztályozás: Elégséges: 61-70%; Közepes: 71-80%; Jó: 81-90%; Jeles: 91-100%



	Kötelező irodalom:
1. Csoba Judit (2006): Foglalkoztatáspolitika. Debreceni Egyetem, Debrecen 
2. Borbély Tibor Bors (2008): Munkanélküliség kezelése, foglalkoztatáspolitika. SZTE, Szeged
3. G.Fekete Éva (2015): A vidéki munkanélküliség tömegessé válásától az új foglalkoztatási modellekig: Tizenöt év foglalkoztatási tárgyú kutatásai. Budapest: Herman Ottó Intézet
4. Halmos Csaba (2006): Az Európai Unió Foglalkoztatási Stratégiája. PTE FEEK, Pécs 

4. NGM (2013): A 2014-2020 közötti időszak foglalkoztatáspolitikai célú fejlesztéseinek megalapozása NGM előterjesztés, 2013.szeptember 
5. Scharl Ágota: Foglalkoztatás, intézményrendszer és foglalkoztatáspolitika. 257-289. 
6. Fazekas Károly – Scharl Ágota (szerk.) (2012): Nyugdíj, segély, közmunka. A magyar foglalkoztatáspolitika két évtizede, 1990–2010. OFA Budapest -

	Megjegyzés:
Az előadások diasora itt érhető el: https://nemzetkozi-gazdalkodas.hu/files/14604/foglpol.pdf
A szükséges jelszót neptun üzenetben küldöm.

